248 
D; SOÓS LAJOS 
tehát ikeroszlás. A második érési oszlás alkalmával a még a p eb en ét 
lévő 24 tetrád-részből 12, tehát a redukált szám marad a petében és 
12 jut a második iránytestbe. Ez az oszlás csökkentő oszlás, mivel 
önálló chromosomák váltak el egymástól. Az oszlás módja postreductio. 
A reductiónak ez a módja általában véve az Ízeltlábúakra jellemző 
[Acrididae (McClung), Oryctes (Prowazek), Myriapoda (Blackman) stb.]. 
Griffin (38) a Zirphaea nevű kagylóra, Stevens (114, 115) pedig a 
Sagittd- ra vonatkozólag iparkodott bebizonyítani a reductio eme módját. 
Mások a Polycladák reductióját magyarázzák ily módon. Megjegyzendő, 
hogy a reductio módja ezekben az esetekben sohasem olyán világos, 
mint a föntebb említett példákban. Mivel magoszlásaik során nem typikus, 
hanem rendkívül különböző, sokszor igen bonyolult chromosomaformák 
jelentkeznek, melyeknek keletkezése is nagyon bonyolult módon megy 
végbe, ezeknek az eredményeknek a helyességét nem tekinthetjük be- 
bizonyítottnak. Ezen a helyen említem meg, hogy Prowazek (98) szerint 
a reductio a Helix pomatia hím csírasejtjében szintén a tetrád- typus 
szerint megy végbe, hogy azonban az oszlás post- vagy præreductiônak 
felel-e meg, a chromosomák gömbölyded alakja miatt nem lehetett 
meghatározni. 
A præreductiôs oszlást az Ophryotrocha pueiilis nevű gyűrűsféreg 
petéjének érési oszlásai tüntetik föl igen világosan, a mint azt Korschelt 
vizsgálataiból (56) tudjuk. 
Az Ophryotrocha chromosomáinak rendes száma négy. A csira¬ 
hólyagban az oszlás kezdetén négy, hosszában kétfelé hasadt chromo¬ 
soma alakul ki. A chromosomák később két tetrádba csoportosulnak oly 
módon, hogy két-két, hosszában kétfelé hasadt chromosoma egymás 
mögé sorakozik s így helyezkedik el a magorsó középsíkjában. Az első 
érési oszlás alkalmával két teljes chromosoma (— 4 chromatin rész) 
vándorol az első iránytestbe, a második oszlás alkalmával pedig a már 
eredetileg kétfelé hasadt két chromosoma egyik-egyik fele a második 
iránytestbe jut, a másik két fél pedig a petében marad. Az első oszlás 
tehát csökkentő, a második pedig ikeroszlás, a reductio módja pedig 
præreductio. 
E szerint a mód szerint redukálódik egyes Hemipterák ( Pyrrho - 
coris, Anasa stb.), Montgomery szerint a Peripatus, Sutton és McClung 
szerint az Orthopterák, Gross szerint a Syromastes chromatinja. Grégoire 
szerint a növényekre általában véve a reductiónak az a módja jellemző. 
A legújabb időben még egy egész sereg idevágó vizsgálat eredményei 
láttak napvilágot, melyek azt bizonyítják, hogy a præreductiôs oszlás 
sokkal általánosabb, mint eddig hitték. így Farmer és Moore, Lérat, 
Wallace, Stevens, Wilson, Davis, Wassilieff es mások szerint külön- 
